এ বিষয়ে পরিচালক মিজান এনটিভি অনলাইনকে বলেন, ‘এই ছবির গল্পের প্রয়োজনে আমাদের একজন শক্তিশালী মহিলা খল অভিনয়শিল্পী দরকার ছিল। প্রথম থেকেই মুনমুন আপার কথা আমার মাথায় ছিল। কারণ তিনি এর আগে আমার পরিচালনায় আরেকটি ছবিতে খল চরিত্রে কাজ করেছেন। তিনি তো এমনিতেই অনেক ভালো একজন শিল্পী।দর্শক এতদিন তাঁকে নায়িকা হিসেবে দেখেছেন। আমি কিছুদিন উনার সাথে কাজ করে দেখেছি তিনি খল চরিত্রেও অনেক ভালো করেন। আমি মনে করি,এবারও তিনি ভালো কিছু করবেন।’